laion/Wikipedia-Exotic huggingface dataset:
שברולט סדרה FA

שברולט סדרה FA (באנגלית: Chevrolet Series FA) היא מכונית משפחתית בסגנון "Touring car" (אנ') מתוצרת יצרנית הרכב האמריקאית שברולט, אשר יוצרה בין השנים 1917–1918 בארצות הברית. בשנת 1917 ג'נרל מוטורס רכשה את השליטה ב"שברולט". סדאן (Touring) - 4 דלתות (הדגם הסגור היה קרוי "כל העונה"). רודסטר - 2 דלתות. "FA-4" - דגם סדאן. "Roadster FA-2 "Royal Mail" - רודסטר. "FA-5 "Baby Grand" - קבריולה בסגנון "open Touring". מנוע קדמי - 4 צילינדרים גוש ברזל יצוק. מיסבים עיקריים: שלושה. מרימי שסתומים: מוצקים. מנוע הנעה אחורית. מאייד מסוג "Zenith double jet". מחיר היחידה עמד על 1,475 דולר (ארצות הברית, שנת 1917, דגם סדאן 2 דלתות). מחיר היחידה עמד על 875 דולר (ארצות הברית, שנת 1917, דגם "touring"). שברולט שברולט סדרה F שברולט סדרה H שברולט לייט 6 מדיה וקבצים בנושא שברולט סדרה FA בוויקישיתוף "שברולט סדרה 490", "שברולט סדרה FA" howstuffworks.com/1918-chevrolet-series-fa R. Kimes, Beverly; C. Ackerson, Robert (1986). Chevrolet: A History from 1911 (2nd ed.). Automobile Quarterly Publications. pp. 22–27. ISBN 0-915038-62-5. "שברולט סדרה FA" - תמונות momentcar.com/chevrolet/1918/chevrolet-series-fa Gunnell, John. Standard Catalog of Chevrolet, 1912–2003: 90 Years of History, Photos, Technical Data and Pricing. Krause Publications. p. 13. ISBN 978-1-4402-3051-6. שמאל=כן
ספירולה שופרית

ספירולה שופרית או ספירולת קרן האַיִל או סִילוֹנִית סְלִיל (שם מדעי: Spirula spirula; באנגלית: Ram's Horn Squid), הוא מין ייחודי של רכיכת ים המקורבת לדיונון. הוא מין היחיד הידוע היום ושאינו נכחד בסדרת הספירולאים. אורכה עד 45 מ"מ. היא נפוצה באזור המזופלגי (עומק של 150 עד 2,000 מטרים) של הים הטרופי הפתוח. מציאת פריטים חיים בגדר מאורע נדיר, בגלל גודלם ואזור תפוצתם. למין זה מספר מאפיינים בולטים: גוף הבנוי משמונה זרועות ציד, שלוש מהן גדולות וחזקות יותר מהשאר. בנוסף בעל שתי זרועות מוארכות. הראש הוא כשל דיונון. נוכחות סיבי קולגן היוצרים גוון נוצץ כספי. כתר הזרועות צר יותר מהאופייני. עיניים הבולטות החוצה. הגלימה (mantle) בנויה בצורה שונה ואופיינית. קיומה של קונכית פנימית. הקונכית הפנימית בלתי רגילה ולא אופיינית, היא בצורת קרן אַיִל (open planispiral). היא בנויה מתאים המופרדים בפיתולים אשר אינם נוגעים אחד בשני. הקונכית משמשת כאמצעי ציפה. מיקומה בגופה של הספירולה, יוצר מצב שהיא מכוונת את ראשה כלפי למטה בשביל תנועה אנכית. בשעת תנועה מטה, הרגליים פונות למעלה ונעות במעין תנועה ספירלית היוצרת מעין חתירה מטה. הספירולה מסוגלת להכניס את כל ראשה ורגליה אל תוך הגלימה, ואף לסגור את הפתח בצורה שרירית (flaps). למרות גודל הסילוניות בעלי אישונים המסוגלים להתרחב ולהתכווץ, יכולתה של הספירולה היא מהטובות והקיצוניות ביותר ומאפיינת את המין. גלגול חיה של הספירולה, מתחיל מהנחת ביצים שאינן גדולות מ-2 מ"מ על קרקעית הים. עובדה שאוששה הערכה זו היא מציאותם של פרטים קטנים ביותר בעומקים, פרטים אלו אופיינו במיעוט זרועות ובמקור הבולט מחוץ לראש שעוד לא גדל. אורך חייה של הספירולה הוא 18 עד 20 חודשים. מדיה וקבצים בנושא ספירולה שופרית בוויקישיתוף ספירולה שופרית, באתר ITIS (באנגלית) ספירולה שופרית, באתר NCBI (באנגלית) ספירולה שופרית, באתר Animal Diversity Web (באנגלית) ספירולה שופרית, באתר האנציקלופדיה של החיים (באנגלית) ספירולה שופרית, באתר GBIF (באנגלית) ספירולה שופרית באתר הרשימה האדומה של IUCN
אנדרו שיר

אנדרו ג'יימס שיר (באנגלית: Andrew James Scheer; נולד ב-20 במאי 1979) הוא פוליטיקאי קנדי שעמד בראשות המפלגה השמרנית של קנדה והיה ראש האופוזיציה בשנים 2017 - 2020. אנדרו היה מועמדה של המפלגה לראשות ממשלת קנדה בבחירות שהתקיימו ב-21 באוקטובר 2019, אך הפסיד לראש הממשלה המכהן ג'סטין טרודו. לאחר מכן, פרש מראשות המפלגה והוחלף בארין אוטול. מדיה וקבצים בנושא אנדרו שיר בוויקישיתוף אנדרו שיר, ברשת החברתית פייסבוק אנדרו שיר, ברשת החברתית אקס (טוויטר) אנדרו שיר, ברשת החברתית אינסטגרם אנדרו שיר, סרטונים בערוץ היוטיוב ערך זה הוא קצרמר בנושא קנדה. אתם מוזמנים לתרום לוויקיפדיה ולהרחיב אותו.
שברולט קוסוורת' וגה

שברולט קוסוורת' וגה (באנגלית: Chevrolet Cosworth Vega, קרויה גם: Cosworth Twin-Cam) היא מכונית קופה, 3 דלתות הצ'בק מתוצרת חטיבת המכוניות שברולט של יצרנית הרכב האמריקנית ג'נרל מוטורס אשר יוצרה בין השנים 1975 – 1976 בארצות הברית. יוצרו 3,508 יחידות (בשנת 1975 יוצרו 2,061 יחידות). 3 דלתות - האצ'בק. מנוע קדמי - 2.0 ליטר תוכנן על ידי חברת הנדסת הרכב הבריטית "Cosworth" (אנ'), מנוע מסוג "Twin-Cam" עם בלוק צילינדרים מסגסוגת אלומיניום יצוק וסגסוגת אלומיניום מסוג 356. לכל גל זיזים יש חמישה מיסבים. המוטות, משאבת המים והמאוורר מונעים על ידי חגורת גומי ניאופרן (אנ') מחוזקת כבל עשוי מפיברגלס בדומה למנוע 2,294 סמ"ק שהורכב בדגם שברולט וגה. מנוע בנזין. סוג הנעה: הנעה אחורית. "שברולט קוסוורת' וגה", שנת 1975 "שברולט קוסוורת' וגה", שנת 1975 "שברולט קוסוורת' וגה", שנת 1975 "שברולט קוסוורת' וגה", שנת 1976 "שברולט קוסוורת' וגה", שנת 1976 "שברולט קוסוורת' וגה", שנת 1976 "שברולט קוסוורת' וגה" מנוע "שברולט קוסוורת' וגה", שנת 1976 שברולט שברולט וגה מדיה וקבצים בנושא שברולט קוסוורת' וגה בוויקישיתוף שברולט קוסוורת' וגה, סרטון באתר יוטיוב Gunnell, John, ed. (1987). The Standard Catalog of American Cars 1946–1975. Krause Publications. ISBN 0-87341-096-3 "שברולט קוסוורת' וגה" motorious.com/articles/news/348283/this-chevrolet-cosworth-vega-was-americas-hot-hatchback-coupe "שברולט קוסוורת' וגה" hagerty.com/articles-videos/articles/2016/12/14/cosworth-vega "שברולט קוסוורת' וגה" curbside.tv/blog/2019/4/5/chevrolet-cosworth-vega
Ipconfig

במחשבים, ipconfig (קיצור של internet protocol configuration) הוא יישום קונסולה של מערכות הפעלה מסוימות המציג את כל ערכי התצורה הנוכחיים של רשת TCP/IP ומרענן את הגדרות ה-DHCP (פרוטוקול תצורת מארח דינמי) ו-Domain Name System (DNS). הפקודה זמינה ב-Microsoft Windows, ReactOS ו-macOS של Apple. גרסת ReactOS פותחה על ידי גד מרפי והיא מורשית תחת ה-GPL. הפקודה ipconfig תומכת במתג שורת הפקודה /all. התוצאה היא מידע מפורט יותר מ-ipconfigבלבד. מאפיין נוסף חשוב של ipconfigהוא לאלץ את רענון כתובת ה-IP של DHCP של המחשב המארח לבקש כתובת IP אחרת. זה נעשה באמצעות שתי פקודות ברצף. ראשית, ipconfig /release מתבצע כדי לאלץ את צד הלקוח לוותר מייד על הכתובת השמורה לו על ידי שליחה לשרת הודעת שחרור DHCP אשר מעדכנת את פרטי הסטטוס של השרת ומסמן את כתובת ה-IP של הלקוח הישן כ"זמינה". לאחר מכן, הפקודה ipconfig /renew מבוצעת כדי לבקש כתובת IP חדשה. כאשר מחשב מחובר לכבל או למודם DSL, ייתכן שיהיה צורך לחבר אותו ישירות ליציאת הרשת של המודם כדי לעקוף את הנתב, לפני השימוש ב-ipconfig /release ולכיבוי ההתקן למשך תקופה, כדי להבטיח כי כתובת ה-IP הישנה נלקחת על ידי מחשב אחר. ניתן להשתמש בפרמטר /flushdns כדי לנקות את מטמון ה-DNS של מערכת השמות (Domain Name System) כדי להבטיח שבקשות עתידיות ישתמשו במידע DNS טרי על ידי אילוץ שמות מארחים שייפתרו מחדש מאפס. ipconfig ב-Mac OS X משמש כעטיפה ללקוח ה-IPConfiguration, וניתן להשתמש בו כדי לשלוט בפרוטוקול Bootstrap ולקוח DHCP מממשק שורת הפקודה. כמו רוב מערכות ההפעלה המבוססות על Unix, Mac OS X משתמש גם ב-ifconfig לבקרה ישירה יותר על ממשקי רשת, כגון הגדרת כתובות IP סטטיות. cmd.exe Frisch, Æleen (2001). Windows 2000 Commands Pocket Reference. O'Reilly. ISBN 978-0-596-00148-3. Frisch, Æleen (2001). Windows 2000 Commands Pocket Reference. O'Reilly. ISBN 978-0-596-00148-3. Frisch, Æleen (2001). Windows 2000 Commands Pocket Reference. O'Reilly. ISBN 978-0-596-00148-3. Stanek, William R. (2008). Windows Command-Line Administrator's Pocket Consultant, 2nd Edition. Microsoft Press. ISBN 978-0735622623. Stanek, William R. (2008). Windows Command-Line Administrator's Pocket Consultant, 2nd Edition. Microsoft Press. ISBN 978-0735622623. Stanek, William R. (2008). Windows Command-Line Administrator's Pocket Consultant, 2nd Edition. Microsoft Press. ISBN 978-0735622623. Barrett, Daniel J. (2012). Macintosh Terminal Pocket Guide: Take Command of Your Mac. O'Reilly. ISBN 978-1449328986. Barrett, Daniel J. (2012). Macintosh Terminal Pocket Guide: Take Command of Your Mac. O'Reilly. ISBN 978-1449328986. Barrett, Daniel J. (2012). Macintosh Terminal Pocket Guide: Take Command of Your Mac. O'Reilly. ISBN 978-1449328986. Windows Microsoft TechNet Ipconfig article VariableGHz article detailing ipconfig settings in Vista Windows 95, 98, ME; Windows 2000 and XP MS-DOS shell syntax Mac OS X ipconfig(8): view and control IP configuration state – Darwin and macOS System Manager's Manual Microsoft Windows XP ipconfig support page https://github.com/reactos/reactos/blob/master/base/applications/network/ipconfig/ipconfig.c Release and Renew Your IP Address Windows – Displaying, Releasing and Renewing a DHCP Lease whatsmyipaddress: How to change your IP address Windows 8.1 PCs Connect to the Network but not the Internet OS X developer manual
קטי קולינס

קטי קולינס (באנגלית: Katy Collins‏, 4 בספטמבר 1987 – 25 בספטמבר 2019) הייתה לוחמת MMA אמריקאית במשקל זבוב. קולינס נולדה בעיירה קטנה במדינת ארקנסו בארצות הברית. היא החלה להתחרות באמנויות לחימה משולבות בשנת 2011 כחובבנית. ב-9 במאי 2015 ערכה את הקרב הראשון שלה כמקצוענית, בו ניצחה בנוקאאוט טכני כבר בסיבוב הראשון. קולינס משכה את תשומת הלב בענף כשניצחה ב-6 מתוך 7 הקרבות הראשונים שלה, בנוקאאוט או בהכנעה הרבה לפני תום הסיבובים. היא נודעה כלוחמת אגרסיבית וזכתה לכינוי Red Dragon (הדרקון האדום). עם פרישתה ביוני 2018 עמד מאזנה על 7 ניצחונות ו-5 הפסדים, כאשר בקרבות האחרונים שלה הפסידה בהחלטת השופטים. ב-22 בספטמבר 2019 נודע כי לקתה בשבץ מוחי, ונפתח עבורה קמפיין מימון המון לכיסוי ההוצאות הרפואיות. ב-25 בספטמבר 2019 הודיע מאמנה כי היא מתה מסיבוכים של השבץ המוחי. קטי קולינס, ברשת החברתית פייסבוק קטי קולינס, ברשת החברתית אקס (טוויטר) קטי קולינס, באתר שרדוג קטי קולינס, באתר טאפולוגי גלריית תמונות של קולינס מהזירה Paul Farrell, Katy Collins Dead: 5 Fast Facts You Need to Know, Heavy.com, ‏25 בספטמבר 2019 (באנגלית) לפי מאזן הקרבות שלה, באתר Sherdog LFA 21's Katy Collins: It's fun to be mean in the cage, MMA Junkie, ‏1 בספטמבר 2017 (באנגלית) Click here to support Katy Collins Memorial and Medical Expenses organized by Sarah Jones, gofundme.com (באנגלית) לוחמת ה-MMA קטי קולינס מתה בגיל 32, באתר ynet, 26 בספטמבר 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוזיאון כלי הנגינה ברלין

מוזיאון כלי הנגינה ברלין (בגרמנית: Musikinstrumenten-Museum Berlin) הוא מוזיאון הממוקם בקולטורפורום, טירגארטן, ברלין. המוזיאון מכיל את אחד מאוספי הכלים הגדולים ביותר בעולם: כ-3500 כלי נגינה שונים, מהמאה ה-16 עד לימינו אלה. המוזיאון הוקם במתכונתו הראשונה בשנת 1888 על ידי פיליפ שפיטה (אנ') ויוזף יואכים כחלק מאוסף האקדמיה המלכותית למוזיקה בברלין, פרוסיה. המוזיאון נפתח עם 34 כלים שהושאלו מהמוזיאון לאמנות דקורטיבית (אנ'). בשנת 1890 החל לרכוש המוזיאון מהסוחר תושב לייפציג פול דה ויט מאות כלי נגינה שונים, ביניהם צ'מבלו שעליו ניגן והלחין באך. עיקר הרכישות נעשו בתקופתו של מנהל המוזיאון בין השנים 1892 עד 1919 אוסקר פליישר, עם עזרה כלכלית מהמלך וילהלם. בשנת 1904 המוזיאון החזיק ב-1400 כלי נגינה שונים, בהם צ'מבלי שבנו משפחת רוקרס (אנ'), חלילים של פרידריך הגדול, כלי מקלדת של סופיה שרלוטה והרמוניקת הזכוכית של בנג'מין פרנקלין. קורט זאקס, המנהל של המוזיאון בין השנים 1919 עד 1933, הביא גישה מדעית יותר למוזיאון. הוא היה מחלוצי האורגנולוגיה, שכלל באותו הזמן את שיטתו לסיווג כלים הורנבוסטל-זאקס, והקים את המכון הלאומי הגרמני לחקר המוזיקה (אנ'). עם עליית הנאצים לשלטון, ברח זאקס כמו יהודים רבים אחרים, לארצות הברית. ב-1936 הועבר המוזיאון על שלל תחולתו ל-Palais von Kreutz. עד למלחמת העולם השנייה המוזיאון הכיל 4000 כלים. במהלך המלחמה, המוזיאון ורוב האוסף נהרסו כליל. רק 700 כלים שרדו. לאחר המלחמה, עם חלוקת גרמניה, הועבר האוסף בשנת 1949 לארמון שרלוטנבורג שבגרמניה המערבית. בשנת 1950, עם 200 שנים לציון הולדתו של באך, נערך הקונצרט הפומבי הראשון עם כלים תקופתיים מאוסף המוזיאון. המנהל עד שנת 1975, אלפרד ברנר, דאג לשיפוץ המוזיאון, הוספת פריטים חדשים וגיבוש מתודות חדשות באורגנולוגיה. בשנת 1984 המוזיאון עבר למעונו הנוכחי בכיכר קמפר אשר בקולטורפורום, על יד בניין הפילהרמונית של ברלין. כיום למוזיאון יש יותר מ-3200 כלים ו-800 מוצגים קבועים. על חלק מהכלים עדיין מנגנים באופן תדיר. בנוסף, המוזיאון מקושר למכון הלאומי הגרמני לחקר המוזיקה (אנ') ולקרן למורשת תרבותית פרוסית. במוזיאון נהוג לנגן על עוגב הוורליצר העצום בימי חמישי בערב ובימי שבת בבוקר. בנוסף, נערכם מספר קונצרטים מדי חודש באולם על שם קורט זאקס במוזיאון. הבייה נבנה על ידי אדגר ויזנייוסקי (אנ'), בין השנים 1979 עד 1984, על בסיס עיצובים אדריכליים של האנס שארון (אנ') שנפטר ב-1972. בין הכלים במוזיאון ניתן לכלול: כלי מקלדת: מגוון צ'מבלי, על חלקם משוער שניגן באך צ'מבלי שנבנו על ידי משפחת הבונים רוקרס (אנ') פסנתרי פטישים, וירג'ינלים וקלוויקורדים פסנתרי כנף של חברת בכשטיין (אנ') "Weber-Flügel" - הפסנתר של המלחין פון ובר עוגבים "עוגב תיאטראות" של חברת Wurlitzer, עם 1228 צינורות עוגב בסגנון אנגלי של המאה ה-19 אורגן האמונד - עוגב אלקטרוני כלי מיתר כינורות שנבנו על ידי סטרדיווארי, אמאטי וגוארנרי כלי קשת מהתקופה הקלאסית הוינאית. נבלים וגיטרות כינורות מסוג Möckel כלי נשיפה חלילים של פרידריך הגדול כלים נדירים מתקופת הבארוק במוזיקה אחרים טראוטוניום, ארפג'ונה, נבל אאולי ועוד. מדיה וקבצים בנושא מוזיאון כלי הנגינה ברלין בוויקישיתוף אתר האינטרנט הרשמי של מוזיאון כלי הנגינה ברלין (באנגלית) מוזיאון כלי הנגינה ברלין, ברשת החברתית פייסבוק מוזיאון כלי הנגינה ברלין, ברשת החברתית אינסטגרם מוזיאון כלי הנגינה ברלין, סרטונים בערוץ היוטיוב
מוסה מאזו

אוו מוסה מאזו (בצרפתית: Ouwo Moussa Maâzou; נולד ב-25 באוגוסט 1988) הוא כדורגלן ניז'רי המשחק בעמדת החלוץ בדיפרדאנג' 03. מאזו התחיל את הקריירה שלו בקבוצת פאן המקומית. בקבוצה הבוגרת שיחק שנתיים וחצי כבש 48 שערים ב-75 משחקים. בינואר 2008 חתם לוקרן מליגת העל הבלגית. עד מהרה, הפך מאזו לשחקן מוביל בקבוצה וכבש 6 שערים ב-9 משחקיו הראשונים. ב-3 בינואר 2009 חתם בצסק"א מוסקבה תמורת 4.8 מיליון אירו, וב-12 במרץ הצטרף לקבוצה לאחר שזו העפילה לשמינית גמר גביע אופ"א. בינואר 2010 הושאל למונקו מליגת העל הצרפתית עד לסיום העונה עם אופציה לרכישה. עונה לאחר מכן חתם בבורדו, ובינואר 2011 חזר למונקו. בהמשך שיחק גם בזולטה ורכם ולה מאן. ביולי 2013 חתם בויטוריה דה גימארייש מליגת העל הפורטוגלית. באוגוסט 2014 חתם במאריטימו. ב-28 בינואר 2015 חתם בצ'אנגצ'ון יטאי מליגת העל הסינית. בפברואר 2016 חתם רנדרס מליגת העל הדנית. ביולי 2016 חתם באז'אקסיו לעונה אחת עם אופציה לעונה נוספת. אז'אקסיו מימשה את האופציה על מאזו, אך ב-31 באוגוסט 2017 חתם בלאנס לשלוש שנים. בדצמבר 2018 שוחרר מהמועדון. בינואר 2019 חתם באוהוד מליגת העל הסעודית. ב-23 בספטמבר 2019 חתם בסקציה נס ציונה מליגת העל. ב-21 בינואר 2021, מאזו חתם ביוניש אש מליגת העל הלוקסמבורגית. בקיץ 2022 מאזו חתם בדיפרדאנג' 03. ב-31 במאי 2008 ערך את הופעת הבכורה שלו בנבחרת ניז'ר בהפסד 0–1 לאוגנדה במסגרת מוקדמות מונדיאל 2010. ב-10 באוקטובר 2010 הבקיע את שער הבכורה שלו בנבחרת בניצחון 0–1 נגד מצרים. באפריל 2015 הודיע על פרישה מהנבחרת, על רקע פיטוריו של מאמן הנבחרת גרנוט רוהר. עם זאת, כעבור חצי שנה חזר לנבחרת ובמשחק החזרה שלו כבש צמד בניצחון 0–2 נגד סומליה. מאזו השתתף עם הנבחרת בגביע אפריקה לאומות 2012 וגביע אפריקה לאומות 2013. מאזו הוא מלך שערי הנבחרת בכל הזמנים עם 13 שערים בנבחרת. מדיה וקבצים בנושא מוסה מאזו בוויקישיתוף מוסה מאזו, באתר ההתאחדות לכדורגל בישראל מוסה מאזו, באתר Transfermarkt מוסה מאזו, באתר Soccerway מוסה מאזו, באתר BDFutbol מוסה מאזו, באתר WorldFootball.net מוסה מאזו, באתר National Football Teams מוסה מאזו, באתר FootballDatabase.eu יגאל גולדשטיין, ‏מוסא מאזו חתם לעונה אחת בנס ציונה, באתר ערוץ הספורט, 23 בספטמבר 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוסה מאזו".
ישראל נושע בה' תשועת עולמים

יִשְׂרָאֵל נוֹשַׁע בַּה' תְּשׁוּעַת עוֹלָמִים הוא פיוט מפורסם מסוג פזמון שנתחבר על ידי הפייטן האיטלקי רבי שפטיה בן אמיתי, ונאמר בכל קהילות האשכנזים בסליחות לימים נוראים וכן בסליחות לימי בה"ב. הפייטן מבקש כי נבואת ישעיהו, שניבא: ”יִשְׂרָאֵל נוֹשַׁע בַּה' תְּשׁוּעַת עוֹלָמִים, לֹא תֵבֹשׁוּ וְלֹא תִכָּלְמוּ עַד עוֹלְמֵי עַד”, תתגשם גם בימי הגלות הארוכים שבתוכה אנו מצויים, וגם היום ייוושעו בני ישראל תשועה שתעמוד לעולם. הפיוט מתאר את סבלות ישראל בגלותם, מספר על תפלותיהם הרבות לה' שיושיעם, ומסיים בבקשה שה' ייטיב ויסלח לעמו, יקשיב לתפילתם ויגאלם מהגלות, ”וְאַל-יִמְשְׁלוּ בָם רְשָׁעִים”, כי הקב"ה מרבה לסלוח ולרחם. רבינו שפטיה מוסיף ומבקש: ”כַּלֵּה שֵׂעִיר וְחוֹתְנוֹ”, כינויים לנוצרים (המיוחסים בספרות היהודית לעשיו המכונה שעיר) ולערבים (המיוחסים לישמעאל, שאת בתו בשמת נשא עשיו לאישה). בזמנו של רבי שפטיה נאבקו הנוצרים בני הקיסרות הביזנטית והערבים על השליטה באיטליה, ולמרות שנפטר קודם כיבוש עירו אוֹיְרִי בידי הערבים וטרם הפרעות האכזריות ביהודים שנלוו לכיבוש זה, הוא מתפלל לתבוסתם של שני הלאומים, המהווים אויבים קשים ליהודים. מאידך, כתב דניאל גולדשמידט כי המילה "וְחוֹתְנוֹ" אינה מתאימה למשקל השיר, שהוא בעל חמש מילים בכל שורה, ולדעתו היא תוספת מאוחרת של הדורות שאחרי רבי שפטיה, שחוו את מוראות הערבים על בשרם. הפיוט הוא בן שישה בתים, ובכל בית שתי צלעות שלאחריהן בא הרפרן: ”כִּי אַתָּה רַב סְלִיחוֹת וּבַעַל הָרַחֲמִים”. בכל צלע חמש מילים (כאשר מילים המחוברות במקף נחשבות כמילה אחת לעניין זה). שפתו של הפיוט בהירה ומובנת לכל. הפיוט התקבל במהירות בתפוצות ישראל, והפך לאבן יסוד בפיוטי הסליחות. על מחברו כתב רבי אברהם בן עזריאל, בספרו "ערוגת הבושם", כי רבי שפטיה ובנו רבי אמיתי ”שניהם היו בעלי השם”, כלומר בקיאים בחכמת הקבלה; אף בשם האר"י מובא שנהג לומר רק את הפיוטים שחוברו לפי חכמת הקבלה, וביניהם כלל את פיוטי רבי שפטיה וכן פיוטי רבי אמיתי בנו. פיוט זה הוא פיוטו היחיד של רבי שפטיה שנאמר כיום בסדר הסליחות. אקרוסטיכון - האותיות שבתחילת כל בית מרכיבות את חתימת המחבר, רבי שפטיה. שתי הצלעות שבכל בית חרוזות זו בזו בחריזה פנימית. הצגת הנושא המרכזי של הפיוט כבר בבית הראשון: בקשת התשועה והביטחון בגאולת ה' כיוון שהוא מרבה לסלוח ולרחם על עמו. בפיוט משובצים הרמזים מקראיים רבים. לפי נוסח אחר: מִמְּחָרְפֵיהֶם וּמִלּוֹחֲצֵיהֶם. ספר ישעיהו, פרק מ"ה פסוק י"ז. דניאל גולדשמידט, סדר הסליחות כמנהג פולין, הוצאת מוסד הרב קוק, ירושלים תשכ"ה, עמ' ל"ט. ערוגת הבושם, חלק ב' עמוד 181. אוצר הגדולים, "פתח האוצר", חלק א' עמוד קי"ב.
אסטרוסטטיסטיקה

אסטרוסטטיסטיקה (באנגלית: Astrostatistics), הוא ענף מחקרי רב-תחומי המשלב בין אסטרופיזיקה, ניתוח סטטיסטי וכריית נתונים. הוא משמש לעיבוד הכמות העצומה של הנתונים המיוצרים על ידי חיישני מיצפי הטלסקופים השונים מהחלל ומהקרקע, בסריקה אוטומטית של הקוסמוס. מערכי נתונים מורכבים אלו משמשים לאפיון גרמי שמיים שונים ולקישור נתונים אסטרונומיים לתאוריה אסטרופיזית. ענפים רבים של נתונים סטטיסטיים מעורבים בניתוח אסטרונומי, כולל סטטיסטיקה א-פרמטרית, רגרסיה (אנליזה) רב-משתנה ומיון רב-משתנים, ניתוח סדרות זמן, ובעיקר הסקה בייסיאנית. העוסקים באסטרוסטטיסטיקה מיוצגים על ידי האיגוד הבינלאומי לאסטרוסטטיסטיקה (International Astrostatistics Association) המזוהה עם המכון הבינלאומי לסטטיסטיקה (International Statistical Institute), קבוצת העבודה של האיגוד האסטרונומי הבינלאומי באסטרוסטטיסטיקה ואסטרואינפורמטיקה, קבוצת העבודה האמריקאית לאסטרונומיסטיקה באסטרוסטטיסטיקה ואסטרוסטטיסטיקה, קבוצת ההתעניינות האמריקאית לסטטיסטיקה באסטרוסטטיסטיקה, ויוזמת הקוסמוסטטיסטיקה. כל הארגונים הללו משתתפים באתר פורטל אסטרוסטטיסטיקה ואסטרואינפורמטיקה. פורטל אסטרוסטטיסטיקה ואסטרואינפורמטיקה באתר אוניברסיטת פנסטט (PennState) (באנגלית). אתר (COIN) יוזמת הקוסמוסטטיסטיקה (באנגלית) אתר האיגוד האסטרונומי העולמי (באנגלית) אתר (ISI) המכון הבינלאומי לסטטיסטיקה (באנגלית) Eric D. Feigelson, Pennsylvania State University, Astrostatistics, The Encyclopedia of Mathematics wiki.
מייפל היסון 205

מייפל היסון 205 (באנגלית: Maple Hisoon 205, קרויה גם: SMA Huapu Hai Hyun, בסינית: 海迅) היא מכונית משפחתית קטנה המוגדרת כמכונית קומפקטית, 5 דלתות הצ'בק מתוצרת יצרנית הרכב הסינית Shanghai Maple (אנ') (שם רשמי: Shanghai Maple Guorun Automobile Co., Ltd) אשר יוצרה בין השנים 2004 – 2010 בסין. שאנגחאי מייפל (באנגלית: Shanghai Maple) הייתה חברת בת של יצרנית הרכב הבינלאומית ג'ילי (שם רשמי: Zhejiang Geely Holding Group Co., Ltd). מטה ומפעל החברה מוקמו בעיר "Fengjing" (אנ'). ג'ילי רכשה אחזקה אסטרטגית ב"שאנגחאי מייפל" בשנת 2002. בשנת 2008 "שאנגחאי מייפל" סופחה לחלוטין "לג'ילי" כמותג התקציבי שלהם. "שאנגחאי מייפל" בוטלה לחלוטין בשנת 2010. 5 דלתות הצ'בק. 5 נוסעים. מנוע קדמי. מנוע בנזין. דגם "מייפל היסון 205" דומה מאוד חיצונית לדגמי סיטרואן: "Citroën ZX" (אנ') ו-"Citroën Fukang" (אנ'). דגם "מייפל היסון 205" שווק במקביל לדגם מייפל מארינדו שיוצר בין השנים 2004-2010 מייפל מארינדו מדיה וקבצים בנושא מייפל היסון 205 בוויקישיתוף מייפל היסון 205, סרטון באתר יוטיוב היצרן Maple autonews.gasgoo.com/m/Detail ג'ילי finance.yahoo.com/news/geelys-li-shufu-betting-billions-global-push דגמי "שאנגחאי מייפל", שנת 2006 / ראו "מייפל היסון 205" autoarkiv.dk/CAR%20BROCHURES/BROCHURES/ASIA
צ'ורבאג'י

צ'ורבאג'י היא דרגה צבאית של חיל היניצ'רים באימפריה העות'מאנית, ששימשה למפקד גדוד ("אורטה"), והיא מקבילה לדרגת אלוף-משנה. בחיל הים המונח שימש עבור מפקד צוות הספינה, תפקיד דומה לזה של רב מלחים. בכמה אזורים נוצריים כמו הרפובליקה המקדונית הנוכחית ובולגריה, כמו גם באזורים רבים באנטוליה המזרחית, המונח צ'ורבאג'י (במקדונית: чорбаџија, čorbadžija; בבולגרית: чорбаджия, chorbadzhiya) שימש גם ככינוי עבור בכירים נוצרים בקהילה כפרית, דוגמת ראשי כפרים, ראשי קהילות ואיכרים עשירים. אנשים אלו הועסקו על ידי העות'מאנים בתפקידים מנהליים שונים כמו גביית מיסים ופקידות בבית משפט. מאז המאה ה-19 בבולגריה, נזנח השימוש במונח זה לאחר שהוחלפה המערכת העות'מאנית. המילה עדיין בשימוש בטורקית ובשפה הבולגרית במשמעות של "בוס". זהו גם שם משפחה נפוץ בקרב סורים (שם מבוטא כשורבאג'י), אלבנים, בולגרים, לבנונים, טורקים או אוקראינים (למשל סגן מושל אודסה נקרא איוואן צ'ורבאדשי - Иван Чорбаджи).
ספירולאים

ספירולאים (שם מדעי: Spirulida) היא סדרה של רכיכות המקורבת לדיונון. בסדרה זו ידועות שבע משפחות אולם שש מתוכן נכחדו. המין היחידי הקיים היום הוא ספירולה שופרית. המשפחות בסדרה זו: Groenlandibelidae - נכחד Adygeyidae - נכחד Belemnoseidae - נכחד Belopteridae - נכחד Spirulirostridae - נכחד Spirulirostrinidae - נכחד ספירוליים (Spirulidae) ובו מין יחיד ספירולה שופרית (Spirula spirula). מדיה וקבצים בנושא ספירולאים בוויקישיתוף ספירולאים, באתר ITIS (באנגלית) ספירולאים, באתר NCBI (באנגלית) ספירולאים, באתר Animal Diversity Web (באנגלית) ספירולאים, באתר האנציקלופדיה של החיים (באנגלית) ספירולאים, באתר GBIF (באנגלית)
זוצ'נגטירנוס

זוצ'נגטירנוס (שם מדעי: Zhuchengtyrannus; מילולית: "הטירן של זוצ'נג") הוא סוג דינוזאור ממשפחת הטירנוזאוריים אשר נמצא במחוז שאנדונג שבסין בשנת 2011, בהם נמצאו מקבץ של עצמות לסת ושיניים. סוג זה הכיל מין יחיד - Zhuchengtyrannus magnus (פירוש המילה: "magnus" - גדול) שלעיתים נחשב למין טירנוזאורוס. הזוצ'נגטירנוס היה דומה במראהו לטירנוזאורוס אך מעט קטן יותר. הוא הגיע לאורך 10–12 מטרים ולמשקל של 6 טונות. מראה הלסת דומה מאוד לזו של טירנוזאורוס או טרבוזאורוס. עם זאת מבנה השיניים היה קטן יותר והלסת הייתה צרה מעט ויותר גבוהה. הלסת התחתונה לא נמצאה במאובנים וגם קצה החצי הימני של הלסת העליונה. מין זה משויך למשפחת הטירנוזאוריים הענקיים אך היה מין מעבר מוקדם יחסית לפני הטירנוזאורוס. הוא כנראה היה קרוב לליתרונקס ולטרבוזאורוס והיה מאחרוני הטירנוזאורים האסיינים שהתפתחו בסופו של דבר את הטירנוזאורוס האמריקני. הוא חי בסוף הקרטיקון לפני 73.5 מיליון שנה באזור סין לצד פאונה נכחדת של דינוזאורים כמו הסינוצרטופס, השאנטונגוזאורוס וכמה אנקילוזאורים. הוא היה טורף-על שצד בקבוצות קטנות או לבדו ואיים על מרבית היצורים שחיו סביבו. מדיה וקבצים בנושא זוצ'נגטירנוס בוויקישיתוף זוצ'נגטירנוס, באתר האנציקלופדיה של החיים (באנגלית) זוצ'נגטירנוס, באתר GBIF (באנגלית)
שישי שבת

שישי שבת (ידוע גם בשם יום הבוחר) הוא שיר שביצעה להקת זקני צפת ויצא לאור בשנת 1994. השיר נכלל באלבום השני של "זקני צפת" שנקרא "זקני צפת 2". את השיר כתב מאור כהן שהלחין אותו עם אורן לוטנברג, שעזב את הלהקה שנה קודם להוצאת השיר. את השיר עיבדו כלל חברי הלהקה יחד עם חיים רומנו. לדברי מאור כהן, שירי האלבום "זקני צפת 2" היו בהשפעת "הביטלס", אך הוא רצה שיהיה באלבום שיר עם גוון מזרחי. לאחר שצפה בזמר מיכאל פטישי שר בתוכנית טלוויזיה את השיר "מאמי", הוא ניסה לעקוב אחר האקורדים שניגן פטישי ולנגן בסגנון זה. כשהחל לנגן הטקסט שעלה לו לראש היה "לא תבואי שישי שבת, זהו יום הבוחר". כהן הסביר: "יום שבת זה היום של אלוהים שבחר בנו מכל העמים. עם השנים נוספו כל מיני פירושים רומנטיים לטקסט, אבל כשכתבתי את המילים היה בהם משהו דתי ומיסטי". במצעד הפזמונים העברי השנתי לשנת תשנ"ד (1994) של רשת ג' הגיע השיר למקום השביעי. באלבומה הבא של זקני צפת, "תן לי שלאגר", נכלל שיר בשם "זה נכון" ובו השורות "שיר אחד עם שני מילים (כך במקור) מכר עשרים אלף עותקים" ו"שיחקו אותה NMC", שאותן נהוג לייחס להצלחתו של השיר "שישי שבת". בשנת 1998 חידש דני סנדרסון את השיר במסגרת פרויקט עבודה עברית. באותה שנה חידש גם מאור כהן את השיר. מילות השיר, באתר שירונט אנחנו מרגישים זקנים: אלבום 'זקני צפת 2' כבר חוגג חצי יובל, וזו סיבה מעולה לשוחח עם מאור כהן, באתר 103fm‏, 17 בינואר 2019 לאון פלדמן, לשיר כל הדרך לקלפי: מיקסטייפ שירי בחירות, nrg‏, 11 באוקטובר 2012. אודי שרבני, פוסט אורח: משהו על הקסטה הראשונה של זקני צפת, הבלוג "זה מסתובב", 25 בינואר 2008.